b'\n_START_ARTICLE_\nEdmundas Rim\xc5\xa1a\n_START_SECTION_\nBiografija\n_START_PARAGRAPH_\nNuo 1955\xc2\xa0m. mok\xc4\x97si Kra\xc5\xa1t\xc5\xb3 pradin\xc4\x97je, 1959\xe2\x80\x931967\xc2\xa0m. Panemun\xc4\x97lio vidurin\xc4\x97je mokykloje. 1970\xe2\x80\x931977\xc2\xa0m. studijavo Vilniaus universiteto Istorijos fakulteto dieniniame ir neakivaizdiname skyriuose. Nuo 1977\xc2\xa0m. Vilniaus universiteto Visuotin\xc4\x97s istorijos katedros d\xc4\x97stytojas. Nuo 1981\xc2\xa0m. dirba Lietuvos istorijos institute. 1993\xc2\xa0m. apgyn\xc4\x97 humanitarini\xc5\xb3 moksl\xc5\xb3 daktaro disertacij\xc4\x85 \xe2\x80\x9eHerbai Lietuvos priva\xc4\x8di\xc5\xb3 miest\xc5\xb3 istorijoje\xe2\x80\x9c.  1995\xe2\x80\x931998\xc2\xa0m. d\xc4\x97st\xc4\x97 Vytauto Did\xc5\xbeiojo universitete, 1995\xc2\xa0m. docentas. 1999\xe2\x80\x932000\xc2\xa0m. Lietuvos istorijos instituto direktorius.  Lietuvos ir u\xc5\xbesienio spaudoje paskelb\xc4\x97 per 70 mokslini\xc5\xb3 ir apie 90 mokslo populiarinimo straipsni\xc5\xb3._NEWLINE_Lietuvos istorijos instituto leidinio \xe2\x80\x9eLietuvos istorijos metra\xc5\xa1tis\xe2\x80\x9c bei Lietuvos nacionalinio muziejaus\xc2\xa0leidinio \xe2\x80\x9eNumizmatika\xe2\x80\x9c redakcin\xc4\x97s kolegijos narys. 1987\xe2\x80\x932015 m. Lietuvos heraldikos komisijos pirmininkas. Lietuvos banko monet\xc5\xb3 projektavimo ekspertas. Lietuvos istorijos instituto tarybos, Lenkijos heraldikos draugijos narys. Lietuvos dail\xc4\x97s muziejaus konsultantas.'